שיר הדגל
אל תגידו כי איננו; דם אבינו המכבי ; כי שלוש טיפות ממנו; נמזגו בדם ליבי.; זו כצבע ים כנרת,; זו כשלג, זאת זהב ; על הדגל, על הסרט,; על הראש ובלבב.; אך יש עוד טיפה, יש אגל; לא הכרנו עד היום.; הוא איננו על הדגל; הוא בלב והוא אדום.; עת יפרוץ אויב מארב -; אז נקומה ונצביא:; חי הנוער, חי החרב,; חי הדם המכבי.; זו כתכלת היא רקיע:; גובה, אופק, עוז מעוף -; לעולם תמריא, תגביה; רוח עבר מול אין-סוף.; לעולם תצמא נפשנו; דע, יופי, טהרה:; ותצא מהר קודשנו; האמת שהיא תורה.; לבנה זעת המצח,; היוצרת, הבונה -; היא תזריע זרע נצח; בשדה ובגינה.; והפז הוא אור השמש,; הבוקע את הליל,; לעולם יריב באמש; ובעושק ישראל.; לאביון, לגר, לעבד; בכל ארץ, בכל דור; לעולם יביא הזבד:; אור הצדק, אור ודרור.; נס עמל חירות וטוהר,; נס הדור הבנאי,; אל תירא, כי חי הנוער,; חי ועד חשמונאי.; 